Vienošanās Nr. 1
par grozījumiem 2025. gada 27. janvāra pakalpojuma līgumā 
“Vecrīgas publiskās ārtelpas attīstības 1. kārta būvprojekta minimālā sastāvā izstrādei”
Nr. DA-25-17-lī
Rīgā, dokumenta datumu ir pēdējā drošā elektroniskā paraksta un tā laika zīmoga datums
Rīgas valstspilsētas pašvaldības Pilsētas attīstības departaments, tā […], turpmāk – Pasūtītājs, no vienas puses, un 
 
Sabiedrība ar ierobežotu atbildību “Grupa93”, reģistrācijas numurs 50103129191, kuru pārstāv tās […], turpmāk – Izpildītājs, no otras puses, abi kopā turpmāk – Līdzēji,
(1) ņemot vērā 2025. gada 27. janvārī starp Līdzējiem noslēgtā līguma Nr. DA-25-17-lī (turpmāk – Līgums), kas noslēgts saskaņā ar atklāta konkursa, identifikācijas Nr. CAIP 2024/34 “Vecrīgas publiskās ārtelpas attīstības 1. kārta būvprojekta minimālā sastāvā izstrāde” rezultātu; 
(2) ņemot vērā  2025. gada 14. maija Pasūtītāja vēstuli Nr. DA-25-14339-nd;
(3) ņemot vērā 2025. gada 22. jūlija Izpildītāja vēstuli Nr. 25/223;
(4) ievērojot Publiskā iepirkumu likuma 61. panta 3. daļas 2. punktu;
(5) ievērojot Līguma 12.1.2., 12.2.1., 12.2.3. 12.2.4. punktus,
noslēdz šo Vienošanos Nr. 1 par tālāk norādīto:

1. Izdarīt grozījumus Līgumā, papildinot Līguma 2.2. punktu ar 2.2.3. apakšpunktu sekojošā redakcijā: 
“2.2.3. veikt BMS Teritorijas skenēšanu ar mērķi identificēt pazemē esošas neapzinātas cilvēka veidotu būvju paliekas kā arī pazemes inženierkomunikācijas (kabeļi, caurules), identificējot to izvietojuma atbilstību topogrāfijas plānā uzrādītajam novietojumam,       2 (divu) mēnešu laikā no Vienošanās Nr. 1 noslēgšanas brīža, nepārsniedzot 2.2.1. apakšpunktā norādīto BMS izstādes termiņu”.

2. Izdarīt grozījumus Līgumā, papildinot Līguma 3.1. punktu ar 3.1.3. apakšpunktu sekojošā redakcijā:
“3.1.3. par BMS Teritorijas skenēšanu 26 300,00 EUR (divdesmit seši tūkstoši trīs simti euro un 00 centi) un PVN 21% 5 523,00 EUR (pieci tūkstoši pieci simti divdesmit euro un 00 centi), kopā ar PVN 31 823,00 EUR (trīsdesmit viens tūkstotis astoņi simti divdesmit trīs euro un 00 centi).”

3. Izdarīt grozījumus Līgumā, izsakot Līguma 3.2. punktu sekojošā redakcijā:
“3.2. Līgumcena ir 183 800,00 EUR (viens simts astoņdesmit trīs tūkstoši astoņi simti euro un 00 centi), līgumcena kopā ar PVN ir 222 398,00 EUR (divi simti divdesmit divi tūkstoši trīs simti deviņdesmit astoņi euro un 00 centi).

4. Izdarīt grozījumus Līgumā, izsakot Līguma 15.1.1. apakšpunktu sekojošā redakcijā:
“15.1.1. Projektu vadības pārvaldes Projektu ieviešanas nodaļas galvenā projektu vadītāja, nodaļas vadītāja vietnieka pienākumu izpildītāja Elita Arbidāne, tālrunis: (+371) […]”.

5. Līdzēji vienojas grozīt Tehniskās specifikācijas 1.4. punktu, norādot kā Pasūtītāja kontaktpersonu – “Elita Arbidāne, Projektu vadības pārvaldes Projektu ieviešanas nodaļas galvenā projektu vadītāja, nodaļas vadītāja vietnieka pienākumu izpildītāja tālrunis: (+371) […]”.

6. Līdzēji vienojas Tehniskās specifikācijas 5.1. punktu papildināt:
“6. Pielikums Nr. 6 “Tehniskā specifikācija - Pazemes struktūru skenēšana ar ģeoradaru (GPR)  “Vecrīgas publiskās ārtelpas attīstība 1. kārta” projekta teritorijā”.

7. Līdzēji vienojas aktualizēt darbu izpildes laika grafiku.

8. Pārējie Līguma nosacījumi paliek nemainīgi.

9. Pielikumi: 
1. pielikums – Tehniskā specifikācija;
2. pielikums – Tehniskās specifikācijas pielikums Nr. 6;
3. pielikums – SIA “Grupa93” cenu piedāvājums;
4. pielikums – Darbu izpildes laika grafiks.

10. Līdzēju rekvizīti:

